Sigitas Daščioras – tapytojas, scenografas, fotografas gimė 1972 m. Rokiškyje. 1988 m. baigė Rokiškio dailės mokyklą. 1992 m. baigė Telšių aukštesniosios taikomosios dailės mokyklos skulptūros specialybę. 2008 m. baigė Šiaulių universiteto, menų fakulteto audiovizualinių menų specialybę. Nuo 1992 m. dirba Juodupės meninio lavinimo centre dailės mokytoju, nuo 2001 m. Rokiškio kultūros centro dailininku. Nuo 1997 m. dalyvauja Rokiškio dailininkų klubo “RODA” veikloje. Dalyvauja parodose Lietuvoje ir užsienyje: Latvijoje, Estijoje. Surengė 7 personalines tapybos ir fotografijos parodas. Gyvena Rokiškyje.